ธปธ.เผยภาวะเศรษฐกิจเดือนก.พดีขึ้น
ธปท.เผยภาวะเศรษฐกิจเดือนก.พ.ปีนี้ปรับดีขึ้น ที่สำคัญการบริโภคและการลงทุนกลับมาสูงกว่าระดับก่อนเกิดน้ำท่วม ด้านส่งออกเริ่มเห็นสัญญาณการฟื้นตัว
30 มี.ค. 2555

ธปท.เผยภาวะเศรษฐกิจเดือนก.พ.ปีนี้ปรับดีขึ้น ที่สำคัญการบริโภคและการลงทุนกลับมาสูงกว่าระดับก่อนเกิดน้ำท่วม ด้านส่งออกเริ่มเห็นสัญญาณการฟื้นตัว
นายเมธี สุภาพงษ์ ผู้อำนวยการอาวุโส ฝ่ายนโยบายเศรษฐกิจการเงิน ธนาคารแห่งประเทศไทย(ธปท.) กล่าวว่า ภาวะเศรษฐกิจในเดือนก.พ.ปีนี้ปรับตัวดีขึ้นต่อเนื่อง โดยการบริโภคและการลงทุนภาคเอกชนกลับมาสูงกว่าระดับก่อนเกิดอุทกภัย สอดคล้องกับการนำเข้าสินค้าอุปโภคบริโภคและสินค้าทุนที่เร่งตัวขึ้น ส่วนหนึ่งจากากรนำเข้าเครื่องจักรมาทดแทนของน้ำที่ได้รับความเสียหายจากน้ำท่วม 
ขณะที่ภาคการผลิตก็ปรับดีขึ้นเป็&amp;&amp;53;นลำดับ ส่วนการส่‹งออกเริ่มเห็นสัญญาณฟื้นตัว แม้การขยายตัวยังอยู่ในระดับต่ำ โดยการส่งออกมีมูลค่า 1.86 หมื่นล้านเหรียญสหรัฐ หรือขยายตัว 1.2% จากเดือนก่อนหน้ามีมูลค่า 1.55 หมื่นล้านเหรียญสหรัฐ หรือขยายตัวติดลบ 6.1% ซึ่งธปท.คาดว่าส่งออกน่าจะดีในไตรมาส 2หรือครึ่งหลังของปี จากภาคการผลิตที่กลับมาผลิตได้เต็มที่เหมือนช่วงก่อนน้ำท่วมและภาวะเศรษฐกิจโลกที่น่าจะกลับมาดีขึ้น ช่วยทำให้คำสี่งซื้อน่าจะดีขึ้นด้วย
อย่างไรก็ตาม เสถียรภาพเศรษฐกิจอยู่ในเกณฑ์ดี การจ้างงานเพิ่มขึ้น และอัตราเงินเฟ้อทรงตัวจากเดือนก่อน โดยเงินเฟ้อทั่วไปอยู่ที่ 3.35% ลดลงเล็กน้อยจากเดือนก่อนหน้าที่ 3.38% และเงินเฟ้อพื้นฐานอยู่ที่ 2.72% จากเดือนก่อนหน้า 2.75%